Case ID: 1239502
Sentence 0: Məhkəmə istintaqı zamanı dindirilmiş Təqsirləndirilən şəxs ona qarşı elan edilmiş ittihamda özünü qismən təqsirli bilərək ifadəsində əvvəllər oğurluğa görə məhkum olunduğunu, xx.xx.2020-ci il tarixdə xərcləməyə pulu olmadığı üçün əvvəllər ünvan 1-dəyaşayan Rəna adlı qadından pul istəmək qərarına gəldiyini, əvvəllər onlarda usta malyar işləri gördüyünü, həmin vaxtdan Rəna müəllimə ilə şəxsi münasibətinin olduğunu, həmin gün saat təxminən 13:00 radələrində onun yaşadığı evə gəldiyini, əvvəlcə qapını döydüyünü, lakin qapını açan olmadığını, Rəna müəllimənin evdə olmadığını fikirləşdiyini, əvvəlcədən Rəna adlı qadın evdə tək yaşadığını, övladlarının Bakı şəhərində yaşadığını bildiyini, Rəna adlı qadın müəllimə işlədiyini, tətil vaxtlarında Bakı şəhərinə getdiyini bildiyini, qapını açan olmadığından Rəna müəllimənin evdə olmadığına tam əmin olduğunu, həmçinin də məktəblər bağlandığını, Rəna müəllimə Bakıda olacağını düşündüyünü, bundan sonra həyətə giriş qapısının sol hissəsindən mişar daşlarından ibarət hasardan Rəna müəlliməgilin həyətinə daxil olduğunu, sonra da həmin həyətdə yerləşən bir mərtəbəli evin giriş qapısına baxdığını və qapının bağlı olduğunu gördüyünü, bundan sonra sağ hissədə olan taxtadan ibarət pəncərənin şüşə hissəsini əli ilə qabağa itələdiyini, sonrada şüşəni yerindən çıxardıb kənara qoyduğunu, sonrada həmin hissədən evə daxil olub, evdən zal hissədən bir ədəd, “ASUS” markalı kompüter monitoru, bir ədəd klaviatura, bir ədəd, maus, üzərinə intex yazılmış qulaqcıq, bir ədəd kompüterin üzərində olan Tech yazılmış kameranı, daha sonrada televizorun qarşısında olan üzərinə “Super Box” yazılmış aparatı, 01 cüt qızıl sırğa, 02 ədəd qadın ətiri götürüb həmin yerdən də çölə çıxıb şəhərə getdiyini, sonrada həmin əşyaları satıb pul əldə etməyi fikirləşdiyini, həmin bir cüt qızıl sırğanı Ağdaş şəhəri, M.Ə.Rəsulzadə küçəsində yerləşən sonradan adını bildiyi Vüqar adlı şəxsin qızıl mağazasında cavan bir oğlana 114 manata satdığını, ətirlərin isə birini “Samsung” mağazasının sol hissəsində yerləşən mağazanın sahibi Fuad adlı şəxsə 3 manata satdığını, digər ətiri isə özündə saxladığını, bundan sonra digər əşyaları satmaq məqsədi ilə Ağdaş şəhərində yaşayan Elşən adlı şəxsin yaşadığı binanın evin qarşısına gəldiyini və oradan Elşəni çağırdığını, Elşənin ona baxanda aşağı düşməsini onunla işi olduğunu dediyini, Elşənin də aşağıya düşdüyünü və Elşənə əşyaları satdığını dediyini, həmin vaxt Elşənin ona bunları haradan almasını dediyini, Elşənə özünə məxsus olduğunu dediyini, bundan sonra Elşənin ona bunları evə qaldırmasını, səhər baxacağını onun işinə yarasa alacağını dediyini, lakin Elşənə həmin əşyaları neçəyə satmağını demədiyini, sonra da çıxıb evə getdiyini, səhəri gün yəni xx.xx.2020-ci il tarixdə səhər radələrində Elşənin işlədiyi yerə getdiyini və Elşənə əşyaları alası olub-olmadığını dediyini, Elşənin də ona alası olmadığını, onun işinə yaramadığını, Elşənə onun əşyalarını verməsini dediyini, Elşənin də ona evə getməsini, əşyaları ona vermələri üçün zəng edəcəyini, götürüb aparmağını dediyini, şəhərdən iki ədəd qara sellofan torba götürüb Elşəngilə getdiyini, Elşəngildən həmin oğurladığı əşyaları götürüb sellofan torbaya yerləşdirib bazarın qarşısında olan bir mağazaya həmin şəxsə belə bir şey alarmı deyə soruşmaq üçün girdiyini, bu vaxt Ağdaş RPŞ-nin CAB-nin əməkdaşı Samit Kərimovun və CAB-nin rəisi Pünhan Məhəmmədovun ona yaxınlaşdıqlarını və onun əlində olan əşyaları haradan əldə etdiyini bildirdiklərini, əvvəlcə həmin əşyaların özünün olduğunu bildirdiyini, lakin onların şübhələndiklərini və onu PŞ-nə gətirdiklərini, PŞ-də həmin əşyaları xx.xx.2020-ci il tarixdə gecə saat 20:00 radələrində ünvan 1-də yaşayan Rəna adlı qadının evindən oğurladığını bildirdiyini, həmin əşyaları da təqdim edə biləcəyini, həmin Rəna adlı qadının oğlu Elşən DİN-nin 102 xidmətinə zəng edib, evindən oğurluq olması barədə məlumat verdiyini bildiyini, Rəna adlı qadının evindən oğurluq etməyi bu barədə heç kimə heç nə demədiyini, Zərərçəkmiş şəxs izahatında və ifadəsində oğurluq zamanı 500 manat nəğd pulunun da oğurlandığını bildirməsi barədə yuxarıda qeyd etdiyi əşyalardan başqa heç nə oğurlamadığını, ümumiyyətlə evdə pul görmədiyini, həmin evə girən və çıxan zaman onu heç kimin görmədiyini, Rəna adlı qadının evindən xx.xx.2020-ci il tarixdə saat 13:00 radələrində bir ədəd “ASUS” markalı kompüter monitoru, bir ədəd klaviatura, bir ədəd maus, üzərinə intex yazılmış qulaqcıq, bir ədəd kompüterin üzərində olan “TECH” yazılmış kameranı, televizorun qarşısında olan üzərinə “Super Box“yazılmış aparatı, bir cüt qızıl sırğanı və 2 ədəd qadın ətrini oğurladığını, qeyd etdiyi əşyalardan baqa heçnə oğurlamadığını, lakin həmin evdə qızıl-ziynət əşyaları və pul əldə etmək üçün otaqların hər birində axtarış apardığını, əvvəlcə oğurluq etdiyi vaxtı saat 17:00 radələrində etdiyini desə də konkret oğurluğu xx.xx.2020-ci il tarixdə saat 13:00 radələrində etdiyini, oğurladığı qızıl sırğanı Vüqar adlı şəxsin qızıl mağazasında olan cavan bir oğlana satan zaman həmin şəxsə həmin sırğanın oğurluq olub-olmaması barədə, həmçinin “Samsung”mağazasının sol hissəsində yerləşən mağazanın sahibi Fuad adlı şəxsə oğurladığınız ətiri 3 manata satan zaman həmin ətrin oğurluq olub-olmaması barədə həmin şəxslərə heç bir məlumat vermədiyini göstərmişdir.